《南城咏古十六首 其九 竹林寺》
元代·乃贤

城南天尺五，祇树给孤园。甲第王侯去，精蓝帝释尊。

老僧誇塔影，稚子斲松根。何日天台路，相从一问源。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。